Document ID: /roh_data/filtered/swiss_laws_in_ROHinterleaved.jsonl.gz/10701

This text was translated from DE into Rumantsch Grischun.

Für gleichgeschlechtliche Ehepaare, die vor der abschliessenden Inkraftsetzung der Änderung vom 18. Dezember 2020 die Ehe im Ausland geschlossen haben, gilt rückwirkend ab dem Zeitpunkt der Eheschliessung der ordentliche Güterstand der Errungenschaftsbeteiligung, sofern sie nicht durch Ehevertrag oder Vermögensvertrag etwas anderes vereinbart haben. Vor der abschliessenden Inkraftsetzung dieser Änderung kann jeder Ehegatte dem andern schriftlich bekannt geben, dass der bisherige Güterstand nach Artikel 18 des Partnerschaftsgesetzes vom 18. Juni 2004 (PartG) bis zu diesem Zeitpunkt beibehalten wird. Der bisherige Güterstand nach Artikel 18 PartG wird ebenfalls beibehalten, wenn bei der abschliessenden Inkraftsetzung dieser Änderung eine Klage hängig ist, die die Auflösung des Güterstandes nach schweizerischem Recht bewirkt. Die entsprechenden Verordnungen sehen vor, dass Ehepaare, die dies wünschen, auf Dokumenten, Urkunden und Formularen als Ehemann und Ehefrau aufgeführt werden beziehungsweise als Vater und Mutter in Bezug auf ihre Kinder. Eingefügt durch Ziff. I des BG vom 18. Dez. 2020 (Ehe für alle), in Kraft seit  1. Jan. 2022, Abs. 1, 3 und 4 in Kraft seit 1. Juli 2022 (AS 2021 747; BBl 2019 8595; 2020 1273). SR 211.231

Per pèrs da la medema schlattaina che han maridà a l’exteriur avant che la midada dals 18 da december 2020 è vegnida messa en vigur definitivamain, vala retroactivamain a partir dal mument da la maridaglia l’urden ordinari dals bains da la participaziun als acquists, nun ch’els hajan fixà insatge auter cun in contract matrimonial u cun in contract da facultad. Avant che questa midada entra definitivamain en vigur, po mintga consort infurmar l’auter en scrit, che l’anteriur urden dals bains tenor l’artitgel 18 da la Lescha da partenadi dals 18 da zercladur 2004 (LPart) vegnia mantegnì fin a quest mument. L’anteriur urden dals bains tenor l’artitgel 18 LPart vegn er mantegnì, sch’igl è – il mument che questa midada entra en vigur definitivamain – pendent in plant che chaschuna la schliaziun da l’urden dals bains tenor dretg svizzer. Las ordinaziuns correspundentas prevesan che pèrs che giavischan quai, vegnian inditgads sin actas, sin documents e sin formulars sco consorta e consort respectivamain sco bab e mamma areguard lur uffants. Integrà tras la cifra I da la LF dals 18 da dec. 2020 (lètg per tuts), en vigur dapi il 1. da schan. 2022, al. 1, 3 e 4 en vigur dapi il 1. da fan. 2022 (AS 2021 747; BBl 2019 8595; 2020 1273). SR 211.231